แบงก์โน้ตส์
ยังไม่ทันไร 2 รัฐมนตรีที่กระทรวงการคลังก็มาเสียงแตกกันซะแล่ว
25 พ.ค. 2555

มึนอ่ะเพ่
ยังไม่ทันไร 2 รัฐมนตรีที่กระทรวงการคลังก็มาเสียงแตกกันซะแล่ว
เพราะมาตรการลดภาษีรถคันแรก ที่ฝ่ายหนึ่งบอกว่าน่าจะขยายระยะเวลาส่งมอบรถอออกไป อีกฝ่ายหนึ่งบอกว่าไม่จำเป็นต้องยืดเวลาออกไป




 
แค่วันเดียว “ทนุศักดิ์ เล็กอุทัย” รมช.คลัง ก็ออกอาการมึนงง ที่จู่ๆ “โต้ง-กิตติรัตน์ ณ ระนอง” รองนายกรัฐมนตรีและ รมว.คลัง สั่งเบรกโครงการลดภาษีรถคันแรก
เหตุผลง่ายๆ โต้ง เห็นว่าไม่มีความจำเป็นจะต้องขยายระยะเวลาโครงการออกไป 
เพราะแย้มดูบัญชีแล้วพบว่าประชาชนสนใจเข้าร่วมโครงการและเข้ามาลงทะเบียนแล้วกว่า 4 หมื่นราย และยังอยู่ระหว่างรอดำเนินการอีกกว่า 2 แสนราย รัฐบาลควักกระเป๋าจ่ายเบาะๆ ก็ตก 3 หมื่นล้านบาท 
อดใจรอนิดหนึ่งให้สรุปผลเดือน ก.ค. ว่าโครงการนี้จะได้ไปต่อไปไหม? เพราะ “เดอะโต้ง” สั่งให้ติดตามข้อมูลใกล้ชิดและรอบด้านที่ซู้ด! 
กะดูว่าผู้ผลิตรถยนต์มีกระบวนการและความพร้อมในการส่งมอบรถทันสิ้นปีนี้ไหม ประชาชนจะต้องการล้นทะลักแค่ไหน 
ใครกลัวตกขบวน รีบด่วน